Man deur ‘boendoehof tereggestel’ | Netwerk24
02 Junie 2020 18:23
Die mans se lyke is Dinsdag in die vroeë oggendure naby mekaar in Kwanonqaba gevind, sê kapt. Malcolm Pojie, ’n polisiewoordvoerder.
Volgens Pojie het die mans na bewering tussen 04:00 en 05:00 rusie gemaak by hulle blyplek in ’n informele nedersetting in Mzolastraat in Aslapark (n Kwanonqaba).
Een van die mans, Silindile Mkhaza (29) het probeer weghardloop, maar is van agter in die rug gesteek. Hy het steekwonde aan sy hande en rug opgedoen en is buite die blyplek aan sy beserings dood, luidens ’n verklaring.
Na bewering het ’n groep van 15 mense toe die huis aan die brand gesteek terwyl die ander man, Siphamandla Koni (25), nog binne-in was. Sy lyk is in die puin gevind nadat die brand geblus is.
Volgens Pojie is niemand nog in hegtenis geneem nie. Die polisie ondersoek twee sake van moord. Mense met inligting kan die ondersoekbeampte, a.o. Geoffrey Moosm by 044 606 5629 of 079 894 1599, of Stop Misdaad by 08600 10111 bel.
Meer oor: Mosselbaai | Vermoor